b'\n_START_ARTICLE_\nUkradena \xc5\xbeivljenja\n_START_SECTION_\nZgodba\n_START_PARAGRAPH_\nBautista je forenzi\xc4\x8dni antropolog, ki se znajde v vrtincu trgovanja s \xc4\x8dlove\xc5\xa1kimi \xc5\xbeivljenji. Bautista se sku\xc5\xa1a boriti proti t. i. trgovini z ljudmi na karseda moder in preudaren na\xc4\x8din, upo\xc5\xa1tevaje vse zveze in znanje. Na drzni poklicni poti nekega dne v njegovo \xc5\xbeivljenje vstopi lepa Ana. Strastna ljubezenska zgodba se takoj pri\xc4\x8dne. Bautista je sicer neko\xc4\x8d \xc5\xbee na vso mo\xc4\x8d ljubil osebo, ki je celo postala njegova \xc5\xbeena, a jo je po tragi\xc4\x8dni nesre\xc4\x8di izgubil. Poleg izgube \xc5\xbeene ima \xc5\xbeivljenje zanj pripravljenih \xc5\xa1e nekaj neljubih presene\xc4\x8denj. Bautista se po\xc4\x8dasi sre\xc4\x8duje z nemalo skrivnostmi, ki prihajajo nasproti._NEWLINE_\xc5\xbdalovanje za ljubljeno se je sprva zdelo neskon\xc4\x8dno, nato pa je vendar tudi na njegovo ranjeno in \xc5\xbealostno srce posijal \xc5\xbearek sonca. Usodno sre\xc4\x8danje z Ano, mlado fotografinjo in poro\xc4\x8deno \xc5\xbeensko, mu prinese nekaj novega. Ana je v zakonu z Nicolasom \xc5\xbertev psihi\xc4\x8dnega nasilja, situacija je zanjo \xc5\xa1e toliko bolj nevzdr\xc5\xbena, ker je Nicolas v slu\xc5\xbebi Aninega o\xc4\x8deta Astorja Monserrata. Neskon\xc4\x8dni prepiri med zetom in tastom se \xc5\xa1e poglobijo, ko Astor izve za Nicolasovo nasilje nad Ano. Astor se zeta \xc5\xbeeli znebiti, a Nicolas uspe ustvariti ime v tem poslu, kar oba pove\xc5\xbee z medsebojno nevidno nitjo._NEWLINE_Ana in Bautista se na smrt zaljubita. Ko \xc5\xbeelita naprej v njuni zvezi, se Bautista soo\xc4\x8di z resnico dru\xc5\xbeine, katere h\xc4\x8derko neskon\xc4\x8dno ljubi. Skupaj se bosta spopadla tudi s krutimi dejstvi in skupaj z Rosario ter njeno nesebi\xc4\x8dno pomo\xc4\x8djo krmarila po poti do skupne sre\xc4\x8de in zmagoslavja pravi\xc4\x8dnosti ter razkrivanja zlih dejanj skupaj z njihovimi povzro\xc4\x8ditelji. Tema\xc4\x8dno stran \xc5\xbeivljenja jima bo s skupnimi mo\xc4\x8dmi uspelo potisniti v ozadje in naposled bosta lahko skupaj u\xc5\xbeila sre\xc4\x8do ter zadovoljstvo, ko bo pravici vendarle zado\xc5\xa1\xc4\x8deno.'